Paco Salom es reuneix amb el nou gerent de l'Hospital de la Ribera
Sin fecha

Carcaixent

L'alcalde de Carcaixent, Paco Salom, i la regidora de Serveis Socials, Teresa Oliver, es van reunir el divendres amb el nou gerent del Departament de Salut de la Ribera, Dr. Javier Palau, dins de la ronda de reunions que ha iniciat amb els alcaldes de la comarca.

Paco Salom va aprofitar l'encontre per traslladar-li al nou gerent  la demanda presentada per molts usuaris de millorar les condicions d’accessibilitat a l'hospital, ja que les persones amb mobilitat reduïda troben moltes dificultats per poder desplaçar-se pel centre, així com la d’augmentar les places d’aparcament, ja que darrerament les de pagament són insuficients i s'hi produeixen moltes aglomeracions, especialment els dies de pluja.

El nou gerent del Departament va traslladar a l'alcalde el ferm compromís de Ribera Salud per donar una prestació assistencial de qualitat i respondre a les necessitats i punts de millora per als ciutadans de Carcaixent.

En la reunió també van estar presents la directora d'Infermeria i la coordinadora de Continuïtat Assistencial del Departament de Salut de la Ribera, Esther Gómez i Dra. Blanca Folch, respectivament.